CELEX: C2005/315/14
Language: fi
Date: 2005-12-10 00:00:00
Title: Asia C-333/05: Bács-Kiskun Megeyei Bíróság  12.7.2005  tekemällään päätöksellä esittämä ennakkoratkaisupyyntö asiassa Ilona Németh vastaan Vám- és Pénzügyörség Dél-Alföldi Regionális Parancsnoksága

10.12.2005   
            
            
               FI
            
            
               Euroopan unionin virallinen lehti
            
            
               C 315/8
            
         Bács-Kiskun Megeyei Bíróság 12.7.2005 tekemällään päätöksellä esittämä ennakkoratkaisupyyntö asiassa Ilona Németh vastaan Vám- és Pénzügyörség Dél-Alföldi Regionális Parancsnoksága
   (Asia C-333/05)
   (2005/C 315/14)
   Oikeudenkäyntikieli: unkari
   Bács-Kiskun Megeyei Bíróság on pyytänyt 12.7.2005 tekemällään päätöksellä, joka on saapunut yhteisöjen tuomioistuimeen 14.9.2005, Euroopan yhteisöjen tuomioistuimelta ennakkoratkaisua asiassa Ilona Németh vastaan Vám- és Pénzügyörség Dél-Alföldi Regionális Parancsnoksága seuraaviin kysymyksiin:
   
               1)
            
            
               Onko sellaista jäsenvaltiossa kannettavaa veroa kuten nyt kyseessä olevaa unkarilaista rekisteröintimaksua pidettävä tullina vai tullia vaikutukseltaan vastaavana toimenpiteenä?
            
         
               2)
            
            
               Jos ensimmäiseen kysymykseen vastataan kieltävästi, onko tällaista jäsenvaltiossa kannettavaa veroa, kuten kyseinen unkarilainen rekisteröintimaksu — jonka suorittamista edellytetään laissa henkilöautojen rekisteriin merkitsemiseltä ja niiden käyttöönottamiselta (liikenteeseen ottamiselta) — pitää tuontiveron kaltaisena?
            
         
               3)
            
            
               Jos toiseen kysymykseen vastataan kieltävästi, onko tällainen jäsenvaltiossa kannettava vero, kuten kyseinen unkarilainen rekisteröintimaksu EY 90 artiklassa asetettujen velvoitteiden tai direktiivin 77/388/ETY 33 artiklassa (1) vahvistettujen edellytysten mukainen vai onko tämä unkarilainen rekisteröintimaksu yhteisen arvonlisäverojärjestelmän vastainen?
            
         
               4)
            
            
               Onko tällä hetkellä voimassa olevan yhteisön oikeuden mukaan katsottava, että tällainen jäsenvaltiossa kannettava vero, kuten kyseessä oleva unkarilainen rekisteröintimaksu, täyttää yhteisön oikeuden mukaiset edellytykset, silloin kun uudesta ja käytetystä henkilöautosta maksettava rekisteröintimaksu — henkilöautojen ympäristönsuojelullinen luokitus pois lukien — on suuruusluokaltaan saman määräinen eikä siinä millään tavoin heijastu käytetyn henkilöauton arvonlasku ja täysin riippumaton ajoneuvon käyttöönottohetkestä tai siitä kuinka kauan aikaa sitä on käytetty liikenteeseen (laillisesti)?
            
         
      (1)  EYVL L 145, s. 1.